După cum îi spune și numele, CEDO analizează plângerile împotriva încălcării drepturilor enunţate în Convenţia Europeană a Drepturilor Omului. Acestea se referă la o gamă largă de încălcări, cum ar fi: tortura şi relele tratamente asupra deţinuţilor, actul de detenţie, disfuncţiile în desfăşurarea necorespunzătoare a proceselor civile sau penale, discriminarea în exercitarea unui drept garantat de Convenţie, nerespectarea vieţii private, a vieţii de familie, nerespectarea domiciliului şi a corespondenţei, restrângerea drepturilor de exprimare a opiniei, de comunicare sau primire a unei informaţii, libertatea de a se reuni şi de a demonstra, expulzările şi extrădările, confiscarea bunurilor şi exproprierile.Plângerile nu pot fi adresate decât împotriva unuia sau mai multor state membre ale Convenției care considerați că v-au nerespectat drepturile. De asemenea, acţiunea sau acţiunile contestate trebuie să fi fost întreprinse de o autoritate publică a acelui/acelor stat(e): tribunal, administraţie publică etc..